1. AΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Π.4512/1951 της  11/24 Ιουν.1977 (ΦΕΚ 45 Παράρτ.) Περί αποδοχής προτάσεως δωρεάς Π.Ραπτάρχη προς το Ελληνικό Δημόσιο. Έχοντες υπόψη: 1.Την από 23.2.1977 πρόταση του Παντελή Ραπτάρχη, περί δωρεάς στο Ελληνικό Δημόσιο της επιχειρήσεώς του εκδόσεως του Διαρκούς Κώδικα Νομοθεσίας, υπό τους εις  αυτήν όρους. 2.Το Μ.822/7102/20.4.77 έγγραφο του Υπουργείου Προεδρίας της Κυβερνήσεως, με το οποίο συνηγορεί υπέρ της αποδοχής της ανωτέρω προτάσεως δωρεάς. 3.Τις διατάξεις του άρθρ.6 του Α.Ν.2039/39. 4.Την από 27.5.77 σύμφωνη γνωμοδότηση της Επιτροπής των άρθρ.32 και 101 του Α.Ν.2039/39, αποφασίζουμε: Αποδεχόμαστε την πρόταση του Παντελή Ραπτάρχη περί δωρεάς στο Ελληνικό Δημόσιο της επιχειρήσεώς του εκδόσεως του Διαρκούς Κώδικα Νομοθεσίας με τους όρους που περιλαμβάνονται στην πρότασή του. Αντικείμενο της δωρεάς κυρίως είναι: α)Ο τίτλος και τα δικαιώματα πνευματικής ιδιοκτησίας και εκδόσεως του Διαρκούς Κώδικα Νομοθεσίας και του περιοδικού «Πανδέκτης». β)Το αρχείο πρωτοτύπων και μητρών του Κώδικα. γ)Τα μηχανήματα, έπιπλα και σκεύη της επιχειρήσεως εκδόσεως του Κώδικα, που περιλαμβάνονται στον πίνακα που ο δωρητής υπέβαλε μαζί με την πρότασή του και δ)Το απόθεμα τόμων (σειρών) του Κώδικα. Η απόφαση αυτή να δημοσιευθεί στην Εφημερίδα της Κυβερνήσεως. 